cyanic-selkie/wikianc huggingface dataset:
বৃহদন্ত্র
অন্যান্য প্রাণী
কিছু ছোট স্তন্যপায়ী প্রাণীর মধ্যে কোলন সরল থাকে, যেমনটি অন্যান্য চতুষ্পদেও হয় তবে বেশিরভাগ স্তন্যপায়ী প্রাণীর মধ্যে এটি আরোহী এবং অবরোহী অংশগুলোতে বিভক্ত; একটি স্বতন্ত্র ট্রান্সভার্স কোলন সাধারণত প্রাইমেটে উপস্থিত থাকে । যাইহোক, টেনিয়া কোলাই এবং সহগামী হাউসট্রা মাংসাশী ও রোমন্থক প্রাণী কোনটিতেই পাওয়া যায় না। স্তন্যপায়ী প্রাণীর মলদ্বার (মনোট্রেইম ব্যতীত) অন্যান্য মেরুদণ্ডের ক্লোকা থেকে  উৎপন্ন, এবং তাই, এই প্রজাতি গুলিতে পাওয়া "মলদ্বার" এর সাথে সত্যই হোমোলোগাস নয়।
মাছ গুলিতে, সত্যিকারের বৃহৎ অন্ত্র নেই, তবে কেবল অন্ত্রের পরিপাক অংশের শেষটি ক্লোকার সাথে সংযুক্ত করে একটি ছোট মলদ্বার থাকে। শুধু মাত্র হাঙ্গরে, এটি একটি রেকটাল গ্রন্থি অন্তর্ভুক্ত করে যা থেকে লবণ নিঃসৃত হয় নোনা জলে অভিস্রবণ সংক্রান্ত ভারসাম্য রক্ষায় প্রাণীকে কে সাহায্য করার জন্য। গ্রন্থি কিছুটা ক্যাকাম এর সাথে সাদৃশ্যযুক্ত তবে এটি কোন সমজাতীয় কাঠামো নয়।
খান আল-শিহ
খান আল-শিহ (خان الشيح; এছাড়াও বানান খান অ্যাশ-শেহ, খান এশিহ বা খান আল-শিহ) দক্ষিণ সিরিয়ার একটি শহর, প্রশাসনিকভাবে রিফ দিমাশক গভর্নরেটের অংশ, দামেস্কের দক্ষিণ-পশ্চিমে অবস্থিত। এটিতে একই নামে একটি শরণার্থী শিবিরও রয়েছে। নিকটস্থ এলাকায় হলো- পশ্চিমে কাফর হাওর, দক্ষিণে কানাকার, কাতানা এবং উত্তরে আরতুজ, এবং উত্তরপূর্বে দেরিয়া অন্তর্ভুক্ত। সিরিয়া কেন্দ্রীয় পরিসংখ্যান ব্যুরো অনুসারে, ২০০৪ সালের আদমশুমারিতে খান আল-শিহ-এর জনসংখ্যা ছিল ১২১৪৮ জন।
খান আল-শিহের নামকরণ করা হয়েছে একটি ক্যারাভানসেরাই (খান) এর নামানুসারে যা অটোমান যুগে শহরে বিদ্যমান ছিল। আল-শিহ মরুভূমিতে বেড়ে ওঠা একটি কাঠের গাছের আরবি নাম শিহ। ১৯ শতকের মাঝামাঝি সময়ে, ভ্রমণকারী জোসিয়াস লেসলি পোর্টার খানকে "উচ্চ দেয়াল এবং একটি নিচু দরজা" বলে বর্ণনা করেছিলেন। এটি স্থানীয় কৃষক এবং মেষপালকদের কয়েকটি পরিবারের জন্য আবাসস্থল হিসাবে ছিল। খান আল-শিহের আশেপাশের এলাকা, যেটি একটি খাল এবং আওয়াজ নদীর (প্রাচীন ফারপার ) মাঝখানে অবস্থিত ছিল, কৃষির দিক থেকে সমৃদ্ধ ছিল।
১৯৪৮ সালের আরব-ইসরায়েল যুদ্ধের পর, ১৯৪৯ সালে ০.৬৯ কিলোমিটার এলাকা নিয়ে খান আল-শিহে ফিলিস্তিনের উত্তরাঞ্চলের ফিলিস্তিনি উদ্বাস্তুদের জন্য একটি শিবির স্থাপন করা হয়েছিল। বাসিন্দারা বেশিরভাগ সরকারী কর্মচারী, শিক্ষক, সিরিয়ার মালিকানাধীন কৃষি জমিতে কৃষক এবং আশেপাশের ওয়ার্কশপে কায়িক শ্রমিক হিসাবে কাজ করেছিল। সিরিয়ার গৃহযুদ্ধের আগে, শিবিরের বেশিরভাগ জনসংখ্যা ছিল মধ্যবিত্ত। অক্টোবর ২০১৬ সাল থেকে দৃশ্যত এটি খান আল-শিহ আক্রমণের স্থান ছিল। ২৮শে নভেম্বর, ২০১৬-এ, জাভাত ফাতাহ আল-শাম এবং তাদের সহযোগীরা ইদলিব গভর্নরেটে স্থানান্তরের বিনিময়ে তাদের ভারী অস্ত্র সহ শহরটিকে আনুষ্ঠানিকভাবে সিরিয়ান সেনাবাহিনীর কাছে হস্তান্তর করে।
২০১৯ আইসিসি মহিলা বাছাইপর্ব আমেরিকাস
২০১৯ আইসিসি মহিলা বাছাইপর্ব আমেরিকাস হচ্ছে একটি ক্রিকেট প্রতিযোগিতা, যা ২০১৯ সালের মে মাসে মার্কিন যুক্তরাষ্ট্রে অনুষ্ঠিত হয়। প্রতিযোগিতার খেলাগুলো অনুষ্ঠিত হয় মহিলাদের টুয়েন্টি২০ আন্তর্জাতিক (ডব্লিউটি২০আই) সুচী অনুযায়ী এবং বিজয়ী দলটি ২০১৯ আইসিসি মহিলা বিশ্ব টুয়েন্টি২০ বাছাইপর্ব এবং ২০২০ মহিলা ক্রিকেট বিশ্বকাপ বাছাইপর্ব উভয় প্রতিযোগিতায় খেলার সুযোগ পাবে। প্রথম দুইটি খেলায় অপ্রতিরোধ্য ২-০ তে এগিয়ে মার্কিন যুক্তরাষ্ট্র প্রতিযোগিতাটির বিজয়ী হয়ে যায়। তৃতীয় খেলায়ও মার্কিন যুক্তরাষ্ট্র ৩৬ রানে বিজয়ী হয়, ফলে ৩ ম্যাচ সিরিজে ৩-০ তে কানাডাকে হোয়াইট ওয়াশ করে প্রতিযোগিতার চূড়ান্ত বিজয়ী নির্বাচিত হয়।
প্রতিযোগিতাটি লাউডারহিল, ফ্লোরিডায় তিন ম্যাচে সেরা খেলার সূচী অনুযায়ী অনুষ্ঠিত হয়। ১ এপ্রিল ২০১৯, মার্কিন যুক্তরাষ্ট্র প্রতিযোগিতার জন্য তাদের দল ঘোষণা করে, এবং কানাডার দল ঘোষণা করে ৯ মে ২০১৯
দলগুলো
নিম্নোক্ত দলগুলো উক্ত প্রতিযোগিতায় প্রতিদ্বন্দ্বিতা করে:
রিং অফ অনার
রিং অফ অনার রেসলিং এন্টারটেইনমেন্ট, এলএলসি, সাধারণত রিং অফ অনার (আরওএইছ) একটি আমেরিকান পেশাদারি কুস্তি সংস্থা যা মারিয়াল্যান্ড এ অবস্থিত। এটি এসভিজিতে প্রচারিত আমেরিকার বৃহৎ টেলিভিশন অনুষ্ঠানগুলোর মধ্যে একটি।
আরওএইছ ২০০৪ সাল পর্যন্ত প্রতিষ্ঠাতা রোব ফেইনস্টেইন এর আওতায় ছিলো। ক্যারি সিল্কিন সিনক্লেয়ার এর কাছে কোম্পানিটি বিক্রয়ের পূর্বে ২০০৪-২০১১ পর্যন্ত কোম্পানিটি পরিচালিত করেছেন। আরওএইছ সাধারণত আমেরিকায় অনুষ্ঠান পে পার ভিও করে থাকে, তাছাড়া আন্তর্জাতিকভাবে সারা বিশ্বেও কিছু বার্ষিক ইভেন্ট অনুষ্ঠিত হয়ে থাকে। আরওএইছ এর সবথেকে বড় পে-পার-ভিও ইভেন্ট হলো ফাইনাল ব্যাটল।
২০০৯ সালে সংস্থাটি এইছডিনেট এর সাথে চুক্তি করে,যাতে করে ২০১১ সাল পর্যন্ত প্রতি সপ্তাহে অনুষ্ঠান্টি এই চ্যানেলে প্রচার হতো। সেপ্টেম্বর ২০১১ থেকে সিনক্লেয়ার টিভিতে প্রতি সপ্তাহে অনুষ্ঠানটি প্রচার হতে শুরু করে। অনুষ্ঠান্টি সিনক্লেয়ার চার্জেও প্রচার হয়ে থাকে।
আরওএইছকে ডাব্লিউডাব্লিউই এবং অল এলিট রেসলিং এর পর আমেরিকার ৩য় সর্বোচ্চ রেসলিং সংস্থা বলা হয়।
পূর্ব পাকিস্তান প্রথম-শ্রেণীর ক্রিকেট দল
১৯৫৪-৫৫ থেকে ১৯৭০-৭১ মৌসুমে, ১০টি প্রথম-শ্রেণীর ক্রিকেট দল পূর্ব পাকিস্তানের হয়ে পাকিস্তানের ঘরোয়া ক্রিকেট প্রতিযোগিতা কায়েদ আমি আজম ট্রফি এবং আইয়ুব ট্রফিতে অংশগ্রহণ করে। ১৯৭১ সালে বাংলাদেশ জন্মের পর এই অংশগ্রহণ শেষ হয়ে যায়।
দলের তালিকা
পূর্ব পাকিস্তান একমাত্র দল ছিল যারা পশ্চিম পাকিস্তান থেকে হায়দ্রাবাদকে চার বার, খাইরপুরকে একবার এবং সম্মিলিত হায়দ্রাবাদ-খাইরপুর-কোয়েটা দল একবার পরাজিত করে। এছাড়া পূর্ব পাকিস্তান ১৯৫৪-৫৫ সালে ভারতীয় এবং ১৯৫৫-৫৬ সালে এমসিসির সাথে প্রথম-শ্রেণী ম্যাচ খেলে। ভ্রমণকারী দল প্রতিটি ম্যাচে জয়ী হয়।
নেতৃস্থানীয় খেলোয়াড়
পূর্ব পাকিস্তান থেকে শুধুমাত্র নিয়াজ আহমেদ পাকিস্তান টেস্ট দলে খেলার জন্য নির্বাচিত হয়। পশ্চিম পাকিস্তান থেকে বেশ কয়েকজন টেস্ট খেলোয়াড় পূর্ব পাকিস্তানের দলে খেলে, তবে; ১৯৬৬-৬৭ সালে যখন পূর্ব পাকিস্তান হায়দ্রাবাদ-খাইরপুর-কোয়েটা দলকে পরাজিত করে, পরাজিত দল এই বলে প্রতিবাদ করে যে পূর্ব পাকিস্তানের ছয়টি দল আসলে পশ্চিম পাকিস্তানের ছিল এবং তাদের অযোগ্য বলে বিবেচিত করা উচিত।
আব্দুল লতিফ, ১৯৬০-এর দশকের একজন বিশিষ্ট খেলোয়াড় ছিলেন, যিনি বিভিন্ন ম্যাচে পূর্ব পাকিস্তান দলের অধিনায়কত্ব করেন। তিনি পূর্ব পাকিস্তান সবুজ দলের হয়ে পরপর দুই ম্যাচে তিনটি সেঞ্চুরি এবং তার লেগ স্পিন দিয়ে ৯৭ রানে ২৪ উইকেট নেন।
জাভেদ মাসুদ, পূর্ব পাকিস্তানের দলগুলির খেলোয়াড়দের মধ্যে সর্বোচ্চ রান করেন, তিনি ১৯৬২-৬৩ সালে হায়দ্রাবাদের বিপক্ষে জয়ে ২১৫ রান করে বিশেষ ভূমিকা রাখেন।
মাঠ
পূর্ব পাকিস্তানে প্রথম-শ্রেণীর ম্যাচগুলি সবচেয়ে ঢাকা স্টেডিয়ামে খেলা হয়েছিল। এছাড়া পাকিস্তান ১৯৫৫ থেকে ১৯৬৯ সালের মধ্যে এই স্টেডিয়ামে সাতটি টেস্ট খেলেছে।
টুনবাংলা
টুনবাংলা হল ঢাকাভিত্তিক একটি বাংলাদেশী অ্যানিমেশন স্টুডিও। প্রতিষ্ঠানটির উল্লেখযোগ্য কিছু কাজ হল মুরগি কেন মিউট্যান্ট, মীনা ইত্যাদি।
নাউ এন্টারটেইনমেন্ট
'নাউ এন্টারটেইনমেন্ট'একটি আমেরিকান রেকর্ড লেবেল এবং জর্জিয়ার ভিত্তিক বিনোদন কোম্পানী। 'নাউ এন্টারটেইনমেন্ট' বেশ কয়েকটি গান এবং অ্যালবাম প্রকাশ করেছে।
ইতিহাস
নাউ এন্টারটেইনমেন্ট ২০১১ সালে টনি এম ফাউন্টেইন দ্বারা প্রতিষ্ঠিত হয়েছিল। নাউ এন্টারটেইনমেন্ট নেপির স্পিন-অফ গ্রুপ stick boys এর মূল শাখার একটি সদস্য Excluzive এর মাধ্যমে তাদের লেবেলের কাজের সূচনা করে।
ব্রাহ্মণপাড়া থানা
প্রতিষ্ঠাকাল
১৯৬৮ সালে ব্রাহ্মণপাড়া ফাঁড়ি থানা প্রতিষ্ঠিত হয় এবং ১৯৭৬ সালে বুড়িচং হতে আলাদা হয়ে প্রশাসনিক থানায় রূপ লাভ করে।
রিভার ফিনিক্স
রিভার জুড ফিনিক্স (River Jude Phoenix; ২৩ আগস্ট ১৯৭০ – ৩১ অক্টোবর ১৯৯৩) ছিলেন একজন মার্কিন অভিনেতা, সঙ্গীতজ্ঞ ও সমাজকর্মী। তিনি রেইন ফিনিক্স, হোয়াকিন ফিনিক্স, লিবার্টি ফিনিক্স ও সামার ফিনিক্সের বড় ভাই।
ফিনিক্স ২৪টি চলচ্চিত্র ও টেলিভিশন নাটকে অভিনয় করেন এবং টিন আইডল হিসেবে সুখ্যাতি অর্জন করেন। তিনি ১০ বছর বয়সে টেলিভিশন বিজ্ঞাপনে কাজের মাধ্যমে তার অভিনয় কর্মজীবন শুরু করেন। তিনি বিজ্ঞান কল্পকাহিনীমূলক রোমাঞ্চকর চলচ্চিত্র এক্সপ্লোরারস (১৯৮৫)-এ শ্রেষ্ঠাংশে অভিনয় করেন এবং তার প্রথম উল্লেখযোগ্য কাজ ছিল স্টিভেন কিং রচিত দ্য বডি উপন্যাসিকা অবলম্বনে নির্মিত স্ট্যান্ড বাই মি (১৯৮৬)। তিনি রানিং অন এম্পটি (১৯৮৮) চলচ্চিত্র দিয়ে প্রাপ্ত বয়স্ক অভিনেতা হিসেবে কাজ শুরু করেন এবং এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। মাই ওন প্রাইভেট আইডাহো (১৯৯১) ছবিতে তার কাজের জন্য তিনি ব্যাপকভাবে সমাদৃত হন এবং ভেনিস চলচ্চিত্র উৎসব হতে শ্রেষ্ঠ অভিনেতা বিভাগে ভল্পি কাপ ও শ্রেষ্ঠ অভিনেতা বিভাগে ন্যাশনাল সোসাইটি অব ফিল্ম ক্রিটিকস পুরস্কার অর্জন করেন।
১৯৯৩ সালের ৩১শে অক্টবর ফিনিক্স অতিরিক্ত ঔষধ সেবনের পর ঔষধের পার্শ্বপ্রতিক্রিয়ায় মাত্র ২৩ বছর বয়সে মারা যান। মৃত্যুকালে তিনি ডার্ক ব্লাড চলচ্চিত্রের কাজ করছিলেন।
গোরা (চলচ্চিত্র)
গোরা ১৯৩৮ খ্রিস্টাব্দের ৩০ জুলাই মুক্তিপ্রাপ্ত বাংলা চলচ্চিত্র। রবীন্দ্রনাথ ঠাকুরের গোরা উপন্যাস অবলম্বনে এবং নরেশ মিত্রের পরিচালনায় চলচ্চিত্রটি নির্মিত হয়। এই চলচ্চিত্রের সঙ্গীত পরিচালনা করেছেন কাজী নজরুল ইসলাম।
বিষয়সংক্ষেপ
গোরা ও মহিম কৃষ্ণদয়ালের দুই পুত্র ছিল। শৈশবকালে বাল্যবন্ধু বিজয়ের মাধ্যমে গোরার ব্রাহ্ম পরিবারের সঙ্গে পরিচয় হয়েছিল। গোরা তার হিন্দুধর্ম সম্পর্কে খুব সচেতন এবং সে গোঁড়া হিন্দু হিসাবে নিজেকে উপস্থাপন করতে পছন্দ করে। পরবর্তীতে তাঁর হিন্দু ধর্মের সঙ্গে ব্রাহ্ম মতাদর্শের বিরোধ ঘটে।
অ্যাড্রিনাল গ্রন্থি
অ্যাড্রিনাল গ্রন্থি (Adrenal gland) হলো একটি অন্তঃক্ষরা গ্রন্থি যা অ্যাড্রেনালিন, অ্যালডোস্টেরন ও কর্টিসলসহ নানাবিধ হরমোন তৈরি করে থাকে। এটি সুপ্রারিনাল গ্রন্থি (suprarenal gland) নামেও পরিচিত। এরা বৃক্কের উপরিভাগে অবস্থিত। প্রতি গ্রন্থির একটি বাহ্যিক কর্টেক্স ও অভ্যন্তরীণ মেডালা থাকে। কর্টেক্স অংশ থেকে স্টেরয়েড হরমোন তৈরি হয়। অ্যাড্রিনাল কর্টেক্স তিনটি অঞ্চলে বিভক্ত: জোনা গ্লোমেরুলোসা, জোনা ফ্যাসিকিউলাটা ও জোনা রেটিকিউলারিস। অ্যাড্রিনাল কর্টেক্স থেকে তিনটি প্রধান স্টেরয়েড হরমোন তৈরি হয়: মিনারেলোকর্টিকয়েড, গ্লুকোকর্টিকয়েড ও অ্যান্ড্রোজেন। জোনা গ্লোমেরুলোসাতে উৎপন্ন মিনারেলোকর্টিকয়েড (যেমন অ্যালডোস্টেরন) রক্তচাপ ও ইলেকট্রোলাইট সাম্যাবস্থা নিয়ন্ত্রণে সাহায্য করে। গ্লুকোকর্টিকয়েড কর্টিসল ও কর্টিসোন জোনা ফ্যাসিকিউলাটাতে তৈরি হয়; বিপাক নিয়ন্ত্রণ ও অনাক্রম্যতন্ত্রকে অবদমন করে রাখা তাদের কাজের মধ্যে অন্তর্ভুক্ত। জোনা রেটিকিউলারিস হলো কর্টেক্সের সবচেয়ে ভেতরের স্তর, যেখান থেকে অ্যান্ড্রোজেন তৈরি হয় যা জননাঙ্গ ও অন্যান্য লক্ষ্যভুক্ত অঙ্গসমূহে সম্পূর্ণ কার্যকর যৌন হরমোনে রূপান্তরিত হয়। স্টেরয়েড হরমোন উৎপাদনের প্রক্রিয়াকে স্টেরয়ডোজেনেসিস বলে, এর সাথে অনেক বিক্রিয়া ও প্রক্রিয়া জড়িত যা কর্টেক্সের কোষগুলোতে সংগঠিত হয়। মেডালা থেকে ক্যাটিকোলামিন তৈরি হয় যা জরুরি অবস্থায় শরীরকে দ্রুত সাড়াদানের জন্য প্রস্তুত করে।
অনেক অন্তঃক্ষরা গ্রন্থির রোগ আছে যা অ্যাড্রিনাল গ্রন্থির কার্যক্রমকে ব্যাহত করে। কর্টিসল অতিরিক্ত তৈরি হলে কুশিং সিনড্রোম হয়, অন্যদিকে অপর্যাপ্ত উৎপাদন অ্যাডিসন রোগের সাথে সম্পর্কিত। অন্তঃক্ষরা গ্রন্থির নিয়ন্ত্রণ কৌশলের সমস্যা থেকে উদ্ভূত জন্মগত অ্যাড্রিনাল হাইপারপ্লাজিয়া একটি জেনেটিক রোগ। অ্যাড্রিনাল টিসু থেকে বিভিন্ন ধরনের অর্বুদ (টিউমার) উদ্‌গত হয় যা সাধারণত মেডিকেল চিত্রণের সাহায্যে অন্যরোগ অনুসন্ধানের সময় খুঁজে পাওয়া যায়।
গঠন
অ্যাড্রিনাল গ্রন্থি শরীরের উভয় পাশে পেরিটোনিয়ামের পেছনে বৃক্কের উপরে অবস্থিত। মানবদেহে ডান পাশের অ্যাড্রিনাল গ্রন্থিটি পিরামিড আকৃতির এবং বাম পাশের গ্রন্থিটি অর্ধচন্দ্রাকার ও কিছুটা বৃহত্তর। অ্যাড্রিনাল গ্রন্থির দৈর্ঘ্য ৫ সে.মি., প্রশস্ততা ৩ সে.মি. ও পুরুত্ব ১ সে.মি.। প্রাপ্তবয়স্ক মানুষের ক্ষেত্রে তাদের যৌথ ওজন ৭ থেকে ১০ গ্রাম। গ্রন্থিদ্বয় পীতাভ বর্ণের।
অ্যাড্রিনাল গ্রন্থির চারিদিকে চর্বিযুক্ত ক্যাপসুল রয়েছে এবং এটি বৃক্কীয় ফ্যাশিয়ার অভ্যন্তরে অবস্থিত যা বৃক্ককেও ঘিরে রাখে। যোজক কলার একটি দুর্বল সেপটাম বা প্রাচীর গ্রন্থিগুলোকে বৃক্ক থেকে পৃথক রাখে। অ্যাড্রিনাল গ্রন্থিগুলো সরাসরি থোরাসিক ডায়াফ্রাম বা মধ্যচ্ছদার নিচে অবস্থিত এবং বৃক্কীয় ফ্যাশিয়ার সাহায্যে ডায়াফ্রামের ক্রুরার সাথে লেগে থাকে। প্রত্যেকটি অ্যাড্রিনাল গ্রন্থির দুটি স্বতন্ত্র অংশ রয়েছে, যার প্রত্যেকটির কাজ ভিন্ন, বাহ্যিক অংশটির নাম অ্যাড্রিনাল কর্টেক্স ও অভ্যন্তরীণ অংশটির নাম অ্যাড্রিনাল মেডালা, উভয় অংশই হরমোন তৈরি করে।
অ্যাড্রিনাল কর্টেক্স
অ্যাড্রিনাল কর্টেক্স হলো অ্যাড্রিনাল গ্রন্থির বৃহত্তম ও বাহিরের অংশ। এটি তিনটি পৃথক অঞ্চলে বিভক্ত: জোনা গ্লোমেরুলোসা, জোনা ফ্যাসিকিউলাটা ও জোনা রেটিকিউলারিস। প্রতিটি অঞ্চল সুনির্দিষ্ট হরমোন তৈরি করে। অণুবীক্ষণ যন্ত্রের নিচে প্রত্যেক স্তরের স্বতন্ত্র চেহারা দেখা যায় এবং প্রত্যেকের কাজও আলাদা। অ্যাড্রিনাল কর্টেক্সে অ্যালডোস্টেরন, কর্টিসল ও অ্যান্ড্রোজেন হরমোন তৈরি হয়।
জোনা গ্লোমেরুলোসা
অ্যাড্রিনাল কর্টেক্সের সবচেয়ে বাইরের অঞ্চলটি জোনা গ্লোমেরুলোসা নামে পরিচিত। এটি গ্রন্থির তন্তুময় ক্যাপসুলের ঠিক নিচে অবস্থিত। এই স্তরের কোষগুলো ডিম্বাকৃতির হয় এবং গুচ্ছাকারে অবস্থান করে, তন্তুময় ক্যাপসুল থেকে যোজক কলা দ্বারা গঠিত ট্র্যাবিকিউলি দ্বারা পৃথক থাকে ও প্রশস্ত কৈশিক জালিকা ধারণ করে। এই স্তরটি অ্যালডোস্টেরন সিনথেজ নামক উৎসেচকের ক্রিয়ার মাধ্যমে অ্যালডোস্টেরন উৎপাদনের প্রধান জায়গা, যা একটি মিনারেলোকর্টিকয়েড। অ্যালডোস্টেরন দীর্ঘমেয়াদি রক্তচাপ নিয়ন্ত্রণে গুরুত্বপূর্ণ ভূমিকা পালন করে। এই স্তরটি অ্যালডোস্টেরন সিনথেজ নামক উৎসেচকের ক্রিয়ার মাধ্যমে অ্যালডোস্টেরন উৎপাদনের প্রধান জায়গা, যা একটি মিনারেলোকর্টিকয়েড।  অ্যালডোস্টেরন দীর্ঘমেয়াদি রক্তচাপ নিয়ন্ত্রণে গুরুত্বপূর্ণ ভূমিকা পালন করে।
জোনা ফ্যাসিকিউলাটা
জোনা গ্লোমেরুলোসা ও জোনা রেটিকিউলারিসের মাঝখানে জোনা ফ্যাসিকিউলাটা অবস্থিত। এই স্তরের কোষগুলো গ্লুকোকর্টিকয়েড যেমন, কর্টিসল উৎপাদন করে। তিনটি স্তরের মধ্যে এটিই বৃহত্তম, কর্টেক্সের মোট আয়তনের প্রায় ৮০% দখল করে। জোনা ফ্যাসিকিউলাটায়, কোষগুলো মেডালার দিকে অরীয়ভাবে সারিবদ্ধ হয়ে বিন্যস্ত থাকে। কোষগুলোতে অসংখ্য লিপিড ড্রপলেট, প্রচুর মাইটোকন্ড্রিয়া ও একটি জটিল মসৃণ এন্ডোপ্লাজমিক রেটিকুলাম
জোনা রেটিকিউলারিস
সবচেয়ে ভিতরের কর্টিক্যাল স্তর মেডালার সাথে সরাসরি লেগে থাকে। এটি অ্যান্ড্রোজেনসমূহ উৎপাদন করে থাকে, প্রধানত ডিহাইড্রোএপিঅ্যান্ড্রোস্টেরন (DHEA), ডিহাইড্রোএপিঅ্যান্ড্রোস্টেরন সালফেট (DHEA-S) ও অ্যান্ড্রোস্টিনডায়োন যা মানবদেহে টেস্টোস্টেরন উৎপাদনের পূর্ববর্তী ধাপ। এর ক্ষুদ্র কোষগুলো অনিয়ত রজ্জু ও গুচ্ছ গঠন করে, যা কৈশিক জালিকা ও যোজক কলা দ্বারা পৃথক থাকে। কোষে অপেক্ষাকৃত কম পরিমাণ সাইটোপ্লাজম ও লিপিড ড্রপলেট থাকে এবং মাঝে মাঝে বাদামি লিপোফাসিন নামক রঞ্জক দেখা যায়।
মেডালা
অ্যাড্রিনাল গ্রন্থির মাঝখানে অ্যাড্রিনাল মেডালা অবস্থিত এবং এর চারিদিকে অ্যাড্রিনাল কর্টেক্স থাকে। মেডালার ক্রোমাফিন কোষসমূহ দেহের ক্যাটিকোলামিনসমূহ যেমন, অ্যাড্রেনালিন ও নরঅ্যাড্রেনালিনের প্রধান উৎস। প্রায় ২০% নরঅ্যাড্রেনালিন (নরএপিনেফ্রিন) ও ৮০% অ্যাড্রেনালিন (এপিনেফ্রিন) এখান থেকে নিসৃত হয়। অ্যাড্রিনাল গ্রন্থি স্নায়ু উদ্দীপনা পেয়ে থাকে বক্ষীয় সুষুম্নাকাণ্ডের প্রিগ্যাংলিওনিক তন্তুর মাধ্যমে সিমপ্যাথেটিক স্নায়ুতন্ত্রের দ্বারা। যেহেতু প্রিগ্যাংলিয়নিক স্নায়ুতন্তুর মাধ্যমে উদ্দীপনা পায় তাই অ্যাড্রিনাল মেডালাকে একটি বিশেষায়িত সিমপ্যাথেটিক গ্যাংলিয়ন হিসেবে বিবেচনা করা হয়। তবে, অন্যান্য সিমপ্যাথেটিক গ্যাংলিয়ার মতো অ্যাড্রিনাল মেডালাতে স্বতন্ত্র সিন্যাপস থাকে না এবং সরাসরি রক্তে এর ক্ষরণ অবমুক্ত করে।
কাজ
অ্যাড্রিনাল গ্রন্থি বিভিন্ন হরমোন ক্ষরণ করে যেগুলো বিভিন্ন এনজাইমের মাধ্যমে হয় গ্রন্থির ভেতরে নতুবা দেহের অন্যান্য অংশে বিপাকিত হয়। এই হরমোনগুলো বিবিধ অত্যাবশ্যক জৈবিক কাজের সাথে জড়িত।
কর্টিকোস্টেরয়েড
অ্যাড্রিনাল গ্রন্থির কর্টেক্স থেকে উৎপাদিত স্টেরয়েড হরমোনগুলো কর্টিকোস্টেরয়েড নামে পরিচিত।
অ্যাড্রিনাল গ্রন্থি অ্যালডোস্টেরন, একটি মিনারেলোকর্টিকয়েড, উৎপাদন করে যা লবণ ভারসাম্য ও রক্তের আয়তন নিয়ন্ত্রণে খুবই গুরুত্বপূর্ণ। অ্যালডোস্টেরন বৃক্কের দূরবর্তী প্যাঁচানো নালিকা ও সংগ্রাহী নালিকায় কাজ করে সোডিয়াম পুনঃশোষণ এবং পটাশিয়াম ও হাইড্রোজেন আয়ন নির্গমন বৃদ্ধি করে। অ্যালডোস্টেরন মোট পরিস্রুত গ্লোমেরুলার ফিলট্রেটের ২% পুনঃশোষণের জন্য দায়ী। অ্যানজিয়োটেনসিন-II ও বহিঃকোষীয় পটাশিয়াম অ্যালডোস্টেরন উৎপাদনের দুটি প্রধান নিয়ন্ত্রক। দেহে উপস্থিত সোডিয়ামের পরিমাণ বহিঃকোষীয় আয়তনকে প্রভাবিত করে, যা আবার রক্তচাপকে প্রভাবিত করে। সুতরাং সোডিয়াম ধারণে অ্যালডোস্টেরনের প্রভাব রক্তচাপ নিয়ন্ত্রণে গুরুত্বপূর্ণ ভূমিকা রাখে।
মানবদেহের প্রধান গ্লুকোকর্টিকয়েড হলো কর্টিসল। যেসব প্রজাতিতে কর্টিসল তৈরি হয় না, সেসব ক্ষেত্রে এর পরিবর্তে কর্টিকোস্টেরন কাজ করে। বিপাক ক্রিয়ার ওপর গ্লুকোকর্টিকয়েডের অনেক প্রভাব রয়েছে। এরা রক্তে শর্করার পরিমাণ বাড়িয়ে দেয়। গ্লুকোকর্টিকয়েড দেহের প্রতিরক্ষাব্যবস্থা কে অবদমিত করে রাখে এবং প্রদাহের পরিমাণ কমায়। কর্টিসল অস্টিওব্লাস্টের ক্ষমতা কমিয়ে দেয় ফলে নতুন অস্থি টিসু তৈরি ব্যাহত হয়। এটি অন্ত্রে ক্যালসিয়াম শোষণও হ্রাস করে।
অ্যাড্রিনাল গ্রন্থি বেসাল মাত্রায় কর্টিসল নিঃসরণ করে তবে অগ্র পিটুইটারি থেকে নিঃসৃত অ্যাড্রিনোকর্টিকোট্রপিক হরমোন (ACTH) -এর প্রভাবে অনেক বেশি নিঃসৃত হতে পারে। কর্টিসল সারাদিন সমানভাবে নিঃসৃত হয় না – ACTH নিঃসরণের সার্কেডিয়ান ছন্দের ফলে সকালের শুরুতে সর্বাধিক ও সন্ধ্যায় সর্বনিম্ন মাত্রায় নিঃসৃত হয়।
সকল কর্টিকোস্টেরয়েড হরমোন কোলেস্টেরল থেকে উৎপত্তি লাভ করে। সুতরাং স্টেরয়েড উৎপাদনের প্রথম ধাপ হচ্ছে কোলেস্টেরল গ্রহণ বা সংশ্লেষ। স্টেরয়েড হরমোন উৎপাদনকারী কোষসমুহ দুটি উপায়ে কোলেস্টেরল গ্রহণ করে থাকে। প্রধান উৎস হচ্ছে খাবার থেকে প্রাপ্ত কোলেস্টেরল যা রক্তের মাধ্যমে নিম্ন ঘনত্ব লাইপোপ্রোটিন (LDL)-এর ভিতরে কোলেস্টেরল এস্টার হিসেবে পরিবাহিত হয়। রিসেপ্টারের মধ্যস্থতায় সংঘটিত এন্ডোসাইটোসিস প্রক্রিয়ায় LDL কোষের অভ্যন্তরে প্রবেশ করে। কোলেস্টেরলের আরেকটি উৎস হলো কোষের এন্ডোপ্লাজমিক রেটিকুলামে সংশ্লেষণ। এল ডি এল মাত্রা অস্বাভাবিকভাবে কমে গেলে সংশ্লেষণ ব্যাহত হতে পারে। লাইসোসোম নামক অঙ্গাণুতে, কোলেস্টেরল এস্টারসমূহ মুক্ত কোলেস্টেরলে রূপান্তরিত হয়, যা পরবর্তীতে স্টেরয়েড উৎপাদনে ব্যবহৃত হয় অথবা কোষে জমা থাকে।
কোলেস্টেরল থেকে স্টেরয়েড উৎপাদনের প্রাথমিক ধাপগুলোতে সাইটোক্রোম পি৪৫০ গোত্রের কিছু উৎসেচক জড়িত থাকে যেগুলো মাইটোকন্ড্রিয়ার অভ্যন্তরীণ ঝিল্লিতে অবস্থিত। বাহ্যিক ঝিল্লি থেকে অভ্যন্তরীণ ঝিল্লিতে কোলেস্টেরলের পরিবহণে সাহায্য করে স্টেরয়ডোজেনিক অ্যাকিউট রেগুলেটরি প্রোটিন এবং এটিই স্টেরয়েড সংশ্লেষণের হার নিয়ন্ত্রণকারী ধাপ। অ্যাড্রিনাল গ্রন্থির প্রতিটি স্তরের কাজ ভিন্ন, প্রত্যেক স্তরে আলাদা উৎসেচক রয়েছে যেগুলো একটি অভিন্ন উৎস থেকে বিভিন্ন ধরনের হরমোন তৈরি করে। স্টেরয়েড হরমোন উৎপাদনের প্রথম উৎসেচকীয় ধাপ হলো কোলেস্টেরল পার্শ্ব শিকলের সম্ভেদ বা ভাঙন। এই বিক্রিয়ায় উৎপাদ হিসেবে প্রেগনিনোলোন তৈরি হয় এবং অনুঘটক হিসেবে কাজ করে P450scc নামক উৎসেচক যা কোলেস্টেরল ডেসমোলেজ নামেও পরিচিত। প্রেগনিনোলোন উৎপাদনের পর প্রতিটি কর্টিক্যাল স্তরের বিশেষ উৎসেচকসমূহ এটির আরও সংপরিবর্তন ঘটায়। এই প্রক্রিয়ায় মাইটোকন্ড্রিয়াল উৎসেচক, মাইক্রোসোমাল পি৪৫০ ও হাইড্রক্সিস্টেরয়েড ডিহাইড্রোজিনেজ উৎসেচক জড়িত থাকে। সাধারণত একটি কার্যকর হরমোন তৈরি হতে কয়েক সংখ্যক মধ্যবর্তী ধাপের প্রয়োজন হয় যেখানে প্রেগনিনোলোন বেশ কয়েকবার সংপরিবর্তিত হয়। এই বিপাক প্রক্রিয়ায় সংঘটিত বিক্রিয়াগুলোতে যে-সকল উৎসেচক অনুঘটক হিসেবে কাজ করে সেগুলো বিভিন্ন অন্তঃক্ষরা গ্রন্থির রোগের সাথে জড়িত। উদাহরণস্বরূপ বলা যায় ২১-হাইড্রক্সিলেজ নামক একটি উৎসেচকের অভাবে কনজেনিটাল অ্যাড্রিনাল হাইপারপ্লেজিয়া হয়, এই উৎসেচকটি কর্টিসল উৎপাদনে মধ্যবর্তী ধাপের সাথে জড়িত।
গ্লুকোকর্টিকয়েডসমূহ হাইপোথ্যালামাস-পিটুইটারি-অ্যাড্রিনাল অক্ষের (HPA axis) নিয়ন্ত্রণমূলক প্রভাবাধীন থাকে। অগ্র পিটুইটারি থেকে নিঃসৃত অ্যাড্রিনোকর্টিকোট্রপিক হরমোন (ACTH) গ্লুকোকর্টিকয়েড সংশ্লেষণে উদ্দীপনা প্রদান করে। অপরদিকে, ACTH এর উৎপাদন উদ্দীপিত হয় কর্টিকোট্রপিন-রিলিসিং হরমোন (CRH)-এর উপস্থিতিতে, যা হাইপোথ্যালামাসের নিউরন থেকে অবমুক্ত হয়। HPA অক্ষ ঋণাত্মক ফিডব্যাক পদ্ধতির একটি উদাহরণ, যেখানে কর্টিসল নিজে ACTH ও CRH সংশ্লেষণের প্রত্যক্ষ সম্বাধক হিসেবে কাজ করে। মিনারেলোকর্টিকয়েড নিঃসরণ নিয়ন্ত্রিত হয় প্রধানত রিনিন-অ্যানজিয়োটেনসিন-অ্যালডোস্টেরন সিস্টেম (RAAS), পটাশিয়ামের ঘনমাত্রা ও কিছুটা ACTH- এর ঘনমাত্রার ওপর। বৃক্কের জাক্সটাগ্লোমেরুলার অ্যাপারেটাস থেকে রিনিন নামক উৎসেচক নিঃসৃত হয়, যেটি একটি বিক্রিয়া শুরু করে যার ফলে অ্যানজিয়োটেনসিন II উৎপন্ন হয়। জোনা গ্লোমেরুলোসার কোষগুলোতে অবস্থিত অ্যানজিয়োটেনসিন রিসেপ্টার বস্তুটিকে শনাক্ত করতে পারে এবং অ্যালডোস্টেরন নিঃসরণে উদ্দীপনা জোগায়।
অ্যান্ড্রোজেনসমূহ
অ্যাড্রিনাল গ্রন্থির জোনা রেটিকিউলারিস থেকে পুং যৌন হরমোন বা অ্যান্ড্রোজেন উৎপাদিত হয়, যার মধ্যে সর্বাপেক্ষা গুরুত্বপূর্ণ হলো ডিহাইড্রোয়েপিঅ্যান্ড্রোস্টেরন (DHEA)। সাধারণত পুরুষ দেহে এই হরমোনগুলোর সার্বিক কোনো প্রভাব নেই, এরা জনন কোষে আরও শক্তিশালী অ্যান্ড্রোজেন যেমন টেস্টোস্টেরন ও ডাইহাইড্রোটেস্টোস্টেরন (DHT) অথবা ইস্ট্রোজেন (মহিলা যৌন হরমোন) -এ পরিণত হয়। স্বাভাবিক অবস্থায় মানবদেহে অ্যাড্রিনাল অ্যান্ড্রোজেনসমূহের খুব দুর্বল প্রভাব রয়েছে। পুরুষ যৌনাঙ্গসমূহের প্রাথমিক বৃদ্ধিতে শৈশবকালীন অড্রিনাল অ্যান্ড্রোজেন নিঃসরণের ভূমিকা রয়েছে। অ্যাড্রিনাল অ্যান্ড্রোজেন নারীদের ক্ষেত্রেও শুধু বয়ঃসন্ধিকালীন নয় বরং সারাজীবন হালকা প্রভাব রাখে। এই হরমোনের প্রভাবে নারীদের উপস্থ ও বগলের চুলের বৃদ্ধি ঘটে।
ক্যাটিকোলামিনসমূহ
অ্যাড্রেনালিন ও নর‌অ্যাড্রেনালিন কে ক্যাটিকোলামিন বলে যা যুক্তরাষ্ট্রে এপিনেফ্রিন ও নরেপিনেফ্রিন নামে পরিচিত। ক্যাটিকোলামিনসমূহ পানিতে দ্রবণীয় যৌগ যা একটি ক্যাটিকোল গ্রুপ ও একটি অ্যামিন গ্রুপ নিয়ে গঠিত। এপিনেফ্রিন ও নরেপিনেফ্রিন অ্যাড্রিনাল মেডালাতে তৈরি হয়, যা সাধারণত নরেপিনেফ্রিনের তুলনায় চারগুণ বেশি এপিনেফ্রিন ক্ষরণ করে। অ্যাড্রেনালিন ও নর‌অ্যাড্রেনালিন সারা দেহে ছড়িয়ে থাকা অ্যাড্রেনোরিসেপ্টারে কাজ করে এবং রক্তচাপ ও হৃৎস্পন্দন হার বৃদ্ধি করে। অ্যাড্রেনালিন ও নর‌অ্যাড্রেনালিন লড়াই অথবা পলায়ন সাড়া প্রদানের জন্য দায়ী, যার বৈশিষ্ট্য হচ্ছে নিঃশ্বাস ও হৃৎস্পন্দন হার বৃদ্ধিকরণ, রক্তচাপ বৃদ্ধি ও দেহের অনেক অংশে রক্তবাহের সংকোচন। এপিনেফ্রিন অ্যাড্রিনাল মেডালাতে সংশ্লেষিত হয়ে জমা থাকে এবং সিস্টেমিক সংবহনতন্ত্রে অবমুক্ত হয়। নরেপিনেফ্রিন কেবল অ্যাড্রিনাল মেডালাতেই সংশ্লেষিত হয় না বরং প্রান্তীয় সিমপ্যাথেটিক স্নায়ুতেও তৈরি হয়। ডোপামিন হলো নরেপিনেফ্রিনের প্রিকার্সর বা মাতৃযৌগ, যা অ্যাড্রিনাল মেডালা ও প্রান্তীয় সিমপ্যাথেটিক স্নায়ুতে পাওয়া যায়। ক্যাটিকোলামিনসমূহ রক্তচাপ ও হৃৎস্পন্দন বৃদ্ধি ছাড়াও মায়োকার্ডিয়ামের সংকোচন ও হৃৎপিণ্ডের তড়িৎ পরিবহণ বেগ বৃদ্ধি করে। রক্তে প্রবহমান ক্যাটিকোলামিনের অর্ধায়ু ১০ থেকে ১০০ সেকেন্ড। ফলে ক্যাটিকোলামিনের প্লাজমা বা রক্তরস ঘনমাত্রা ব্যাপকভাবে উঠানামা করে।
ক্যাটিকোলামিনসমূহ অ্যাড্রিনাল মেডালার ক্রোমাফিন কোষে টাইরোসিন নামক একটি অনাবশ্যক অ্যামিনো অ্যাসিড থেকে হাইড্রক্সিলেশন ও ডিকার্বক্সিলেশন প্রক্রিয়ায় সংশ্লেষিত হয়। টাইরোসিন খাবারের মাধ্যমে পাওয়া যায় অথবা যকৃতে ফিনাইল‌অ্যালানিন থেকে সংশ্লেষিত হয়। সক্রিয় পরিবহণের মাধ্যমে এটি স্নায়ু ও ক্রোমাফিন কোষে প্রবেশ করে। টাইরোসিন হাইড্রক্সিলেজ উৎসেচকটি ক্যাটিকোলামিন সংশ্লেষণের প্রথম ধাপে টাইরোসিন কে এল-ডোপা তে রূপান্তরিত করে। অতঃপর এল-ডোপা নর‌অ্যাড্রেনালিনে রূপান্তরিত হওয়ার আগে ডোপামিনে রূপান্তরিত হয়। সাইটোসলে, ফিনাইলইথানোল্যামিন এন-মিথাইলট্র‍্যান্সফারেজ (PNMT) উৎসেচকের মাধ্যমে নর‌অ্যাড্রেনালিন রূপান্তরিত হয়ে অ্যাড্রেনালিনে পরিণত হয়। অ্যাড্রিনাল কর্টেক্সে উৎপন্ন গ্লুকোকর্টিকয়েড টাইরোসিন হাইড্রক্সিলেজ ও PNMT -এর  মাত্রা বাড়িয়ে ক্যাটিকোলামিন সংশ্লেষণকে উদ্দীপিত করে।  সিমপ্যাথেটিক স্নায়ুতন্ত্রের সক্রিয়তার মাধ্যমে ক্যাটিকোলামিন নিঃসরণ উদ্দীপিত হয়।
উৎপত্তি
অ্যাড্রিনালিন গ্রন্থি দুটি ভিন্ন ধরনের টিসু নিয়ে গঠিত। মধ্যভাগে থাকে অ্যাড্রিনাল মেডালা, যেখান থেকে অ্যাড্রেনালিন ও নরঅ্যাড্রেনালিন নিঃসৃত হয়ে রক্তে অবমুক্ত হয়। মেডালাকে চারপাশে ঘিরে থাকে অ্যাড্রিনাল কর্টেক্স যেখান থেকে বিভিন্ন ধরনের স্টেরয়েড হরমোন নিঃসৃত হয়। এই টিসুগুলো বিভিন্ন ভ্রুণীয় মাতৃকোষ থেকে উৎপত্তি লাভ করে। অ্যাড্রিনাল গ্রন্থির কর্টেক্সের উৎপত্তি হয় মেসোডার্ম থেকে এবং মেডালার উৎপত্তি হয় নিউরাল ক্রেস্ট থেকে যার উৎপত্তিস্থল হলো এক্টোডার্ম। প্রাপ্তবয়স্কদের তুলনায় শিশুদের ক্ষেত্রে শরীরের আকারের তুলনায় অ্যাড্রিনাল গ্রন্থির আকার বড় থাকে। উদাহরণস্বরূপ, তিন মাস বয়সে অ্যাড্রিনাল গ্রন্থির আকার বৃক্কের তুলনায় চারগুণ বড় হয়। জন্মের পরে কর্টেক্সের সংকোচনের জন্য গ্রন্থির আকার আপেক্ষিকভাবে কমতে থাকে। ১ বছর বয়সে কর্টেক্স প্রায়ই অদৃশ্য হয়ে যায় এবং ৪-৫ বছর বয়স থেকে পুনরায় বৃদ্ধি পেতে থাকে। জন্মের সময় গ্রন্থিটির ওজন হয় ১ গ্রাম এবং প্রাপ্তবয়স্ক অবস্থায় এর ওজন হয় ৪ গ্রাম। ভ্রূণীয় অবস্থায় ছয় সপ্তাহের পর গ্রন্থিদ্বয় প্রথমবারের মতো শনাক্ত করা যায়।
ইতিহাস
বার্তোলোমিও ইউস্তাকি, একজন ইতালীয় অ্যানাটমিস্ট, ১৫৬৩-৪ খ্রিষ্টাব্দের দিকে প্রথম অ্যাড্রিনাল গ্রন্থির কথা বর্ণনা করেছিলেন। তবে, এই প্রকাশনাগুলো পেপাল লাইব্রেরির অংশ থাকায় জনসাধারণের দৃষ্টি আকর্ষণ করতে পারেনি, যা প্রথমবারের মতো ১৬১১ সালে ক্যাসপার বার্টোলিন দ্যা এল্ডারের চিত্রণ থেকে জানা যায়। অ্যাড্রিনাল গ্রন্থির নামকরণ করা হয়েছে বৃক্কের সাথে এর আপেক্ষিক অবস্থানের উপর ভিত্তি করে। adrenal শব্দটি এসেছে ad- (লাতিন, নিকট) ও renes (লাতিন, বৃক্ক) থেকে। অনুরূপভাবে, ১৬২৯ সালে জঁ রিওলান দ্যা ইয়াংগার কর্তৃক নামকরণকৃত suprarenal শব্দটি লাতিন supra ("উপরে") ও renes (বৃক্ক) থেকে এসেছে। এই গ্রন্থি যে বৃক্কের উপরে অবস্থিত একটি পৃথক গ্রন্থি তা ঊনবিংশ শতাব্দীর আগে ব্যাপকভাবে গৃহীত ছিল না, গ্রন্থিটি কি সত্যিই বৃক্কের উপরে অবস্থিত না বৃক্কের একটি অংশ তা নিয়ে বিতর্ক ছিল।
অ্যাড্রিনাল গ্রন্থি নিয়ে সর্বাধিক স্বীকৃত কাজটি হয়েছিল ১৮৫৫ সালে ইংরেজ চিকিৎসক থমাস অ্যাডিসন কর্তৃক অন দ্যা কন্সটিটিউশনাল অ্যান্ড লোকাল ইফেক্টস্ অব ডিজিজ অব দ্যা সুপ্রারিনাল ক্যাপসুল প্রকাশিত হওয়ার মাধ্যমে। এই মনোগ্রাফটিতে অ্যাডিসন যে রোগের বর্ণনা দিয়েছিলেন তা ফরাসি চিকিৎসক জর্জেস ফিলিপ ট্রুসো অ্যাডিসন রোগ নামে নামকরণ করেন যা এখনো অ্যাড্রিনাল অপর্যাপ্ততা ও এর সাথে সম্পর্কিত লক্ষণসমূহের এপোনিম হিসেবে ব্যবহৃত হয়। ১৮৯৪ সালে, ইংরেজ শারীরবৃত্তবিদ জর্জ অলিভার ও এডওয়ার্ড শেফার অ্যাড্রিনাল গ্রন্থির নির্যাসের ক্রিয়া নিয়ে গবেষণা করেন এবং তাদের রক্তচাপ বৃদ্ধি করার প্রভাব লক্ষ করেন। পরবর্তী দশকগুলোতে বেশ কিছু চিকিৎসক অ্যাডিসন'স ডিজিজের চিকিৎসায় অ্যাড্রিনাল কর্টেক্সের নির্যাস নিয়ে গবেষণা করেন। এডওয়ার্ড ক্যালভিন কেন্ডল, ফিলিপ হেনচ ও টাডিউস রাইখস্টাইন কে ১৯৫০ সালে অ্যাড্রিনাল হরমোনের গঠন ও প্রভাব আবিষ্কারের জন্য চিকিৎসাবিজ্ঞানে নোবেল পুরস্কার দেওয়া হয়।
ইন্দোনেশিয়ার পরিবহন ব্যবস্থা
ইন্দোনেশিয়ার পরিবহন ব্যবস্থা হাজার হাজার দ্বীপপুঞ্জ এর অর্থনৈতিক সংস্থানের উপর ভিত্তি করে সময়ের সাথে একটি সুস্থিত রূপ নিয়েছে এবং এর ২০ কোটিরও বেশি জনসংখ্যার বিস্তৃতি মূলত এর প্রধান দ্বীপ জাভাকে কেন্দ্র করে হয়ে থাকে।
সাধারণত একটি দেশের পরিবহন ব্যবস্থায় দেশের সকল পরিবহন মাধ্যম-ই ভূমিকা রাখে এবং এগুলো নিজেদের মধ্যে প্রতিযোগিতামূলক না হয়ে সাধারণত পরিপূরক হয়। সড়কব্যবস্থা বরাবরই অন্যতম প্রধান, ২০০৮ সালে দেশের সড়কব্যবস্থার মোট দৈর্ঘ্য দাড়ায় ৪৩৮,০০০ কিলোমিটার (২৭২,০০০ মাইল)। রেলব্যবস্থায় জাভা ও সুমাত্রায় চারটি অসংযুক্ত রেলপথ রয়েছে যা মূলত বাল্ক পণ্য পরিবহনের জন্য এবং দূরপাল্লার যাত্রীদের জন্য নিবেদিত।
অর্থনৈতিক সমন্বয় এবং আন্তর্জাতিক বাণিজ্যের জন্য সমুদ্র পরিবহন অনেক গুরুত্বপূর্ণ। প্রতিটি প্রধান দ্বীপে অন্তত একটি উল্লেখযোগ্য বন্দর নগরী থাকায় এই ব্যবস্থাটি যথেষ্ট উন্নত। অভ্যন্তরীণ নৌপথের ভূমিকা তুলনামূলকভাবে কম এবং পূর্ব সুমাত্রা এবং কালিমানতান অঞ্চলে সীমাবদ্ধ। বিমান পরিবহন এর কার্যকারিতা উল্লেখযোগ্য, বিশেষত যেখানে সড়ক বা নৌপথ পরিবহনের অভাব রয়েছে। এটি একটি বিস্তৃত দেশীয় এয়ারলাইন নেটওয়ার্কের উপর ভিত্তি করে প্রতিষ্ঠিত যেখানে সমস্ত বড় শহরগুলিতে বিমানের মাধ্যমে পৌঁছানো যায়।
ব্যবসায়িক সমুদ্রজাহাজ
ইন্দোনেশিয়া একটি বিস্তৃত দ্বীপপুঞ্জ এর সমষ্টি হওয়ার কারণে, সামুদ্রিক জাহাজ চলাচল দেশের বিভিন্ন অঞ্চলের মধ্যে প্রয়োজনীয় যোগাযোগ সরবরাহ করে। প্রচলিত ব্যবহারের নৌযানগুলির মধ্যে রয়েছে বড় বড় মালবাহী জাহাজ, বিভিন্ন ফেরি, যাত্রী জাহাজ, মৎস্যবাহী জাহাজ ও ছোট মোটর চালিত নৌযান। চিরাচরিত কাঠের জাহাজ পিনিসি এখনও ইন্দোনেশিয়ান দ্বীপপুঞ্জের মধ্যে আন্তঃদ্বীপজাত মালবাহী পরিষেবা হিসাবে ব্যাপকভাবে ব্যবহৃত হয়। পিনিসির প্রধান ঐতিহ্যবাহী বন্দরগুলি হল জাকার্তায় সুন্দা কেলাপা এবং মাকাসার এর পাওতেরে বন্দর।
স্বল্প ব্যবধানের ফেরি পরিষেবাগুলি নিকটবর্তী দ্বীপপুঞ্জগুলির মধ্যে সমুদ্র অতিক্রম করে, বিশেষত সুমাত্রা থেকে জাভা হয়ে লেজার সুন্দা দ্বীপপুঞ্জ পর্যন্ত। সুমাত্রা, জাভা, এবং বালির মধ্যে ব্যস্ত ক্রসিংগুলিতে, একাধিক ফেরি প্রতিদিন চব্বিশ ঘণ্টা চলমান থাকে। সুমাত্রা ও মালয়েশিয়ার মধ্যবর্তী মালাক্কা সমুদ্র এর উপরে এবং সিঙ্গাপুর ও কাছাকাছি ইন্দোনেশীয় দ্বীপগুলির যেমন বাটাম এর মধ্যে আন্তর্জাতিক ফেরি পরিষেবা রয়েছে।
যাত্রীবাহী জাহাজের একটি নেটওয়ার্ক বিশেষত দ্বীপপুঞ্জের পূর্ব অংশে আরও দূরবর্তী দ্বীপগুলির সাথে দীর্ঘ সংযোগ রক্ষা করে। জাতীয় শিপিং লাইন পেলনি, দুই থেকে চার সপ্তাহের ব্যপ্তি সারা দেশে বন্দর গুলিতে যাত্রী পরিষেবা সরবরাহ করে। এই জাহাজগুলি সাধারণত দ্বীপপুঞ্জের মধ্যে দীর্ঘ দূরত্ব সবচেয়ে কম ব্যয়বহুল উপায়ে সরবরাহ করে। এখনও ছোট ছোট ব্যক্তিগতভাবে চালিত নৌকা দ্বীপপুঞ্জের মধ্যে পরিষেবা সরবরাহ করে।
কিছু দ্বীপে, বড় বড় নদীগুলি একটি মূল পরিবহন ব্যবস্থা সরবরাহ করে। কালিমানতান এ নদীগুলির উপর দিয়ে চলমান বড়নৌকাগুলি বহু অভ্যন্তরীণ অঞ্চলে পৌঁছানোর একমাত্র উপায়।
নৌপথ
ইন্দোনেশিয়ায় ২১,৫৭৯ কিলোমিটার নৌপথ রয়েছে (২০০৫ সালের হিসাবে), যার মধ্যে প্রায় অর্ধেকটি কালিমানতানে, সুমাত্রা এবং পাপুয়ায় এক-চতুর্থাংশ করে রয়েছে। নৌপথগুলি অত্যন্ত প্রয়োজনীয় কারণ এই দ্বীপগুলির নদীগুলি মাঝারি আকারের জাহাজ রাখতে যথেষ্ট প্রশস্ত নয়। তাছাড়াও, কালিমানতান এবং পাপুয়া জাভার মতো উন্নত দ্বীপ নয়। বর্তমানে দীর্ঘতম নৌপথের দেশগুলির মধ্যে ইন্দোনেশিয়া সপ্তম স্থানে রয়েছে।
বন্দর এবং পোতাশ্রয়
প্রধান বন্দর এবং পোতাশ্রয়গুলির মধ্যে রয়েছে বিটুং, সিলাক্যাপ, সাইরেবোন, জাকার্তা, কুপাং, পালেমবাং, সেমারাং, সুরাবায়া এবং মাকাসার। বন্দরগুলি বিভিন্ন ইন্দোনেশিয়া বন্দর কর্পোরেশন দ্বারা পরিচালিত হয়, যা I হতে IV এর মাধ্যমে সংখ্যাযুক্ত চারটি রয়েছে। দেশের পশ্চিমে I এবং পূর্বে IV। জাকার্তার তানজুং প্রিয়োক বন্দর ইন্দোনেশিয়ার ব্যস্ততম বন্দর,যা ৫২ লাখ টিইইউ আদান-প্রদান করে।. একটি দ্বিখণ্ডিত "নতুন তানজুং প্রিয়ক" সম্প্রসারণ প্রকল্প বর্তমানে চলছে, যা ২০২৩ সালে পুরোপুরি চালু হলে বিদ্যমান বার্ষিক সক্ষমতা তিন গুণ হবে। ২০১৫ সালে, কৌশলগত উত্তর সুমাত্রার কুয়ালা তানজুং বন্দর এর ভিত্তি খনন সম্পন্ন হয়েছে। এটি প্রতি বছরে ৫ লাখ 'টিইইউ' ধারণ করবে বলে আশা করা হচ্ছে, এটি জোহরের তানজুং পেলেপা বন্দর ছাড়িয়ে যাবে এমনকি সিঙ্গাপুর বন্দর এর সাথে প্রতিযোগিতাও করতে পারে বলে ধারণা করা হচ্ছে।
সড়ক এবং মহাসড়ক
ইন্দোনেশিয়ার রাস্তায় যানবাহনের জন্য বিভিন্ন ধরনের যানবাহন ব্যবহৃত হয়। সড়ক ব্যবস্থার সাথে সংযুক্ত বেশিরভাগ জায়গায় বাস পরিষেবা বিদ্যমান। প্রধান শহরগুলির মধ্যে বিশেষত সুমাত্রা, জাভা এবং বালিতে স্টপেজ ও সরাসরি দুধরনের পরিষেবাই হয়; চূড়ান্ত গন্তব্য না হওয়া পর্যন্ত অনেক পরিষেবা কোনও স্টপ ছাড়াই চলাচল করে। আরও প্রত্যন্ত অঞ্চলে এবং ছোট শহরগুলির মধ্যে বেশিরভাগ পরিষেবা হিসেবে মিনিবাস বা মিনিভ্যান(অ্যাংকুট) রয়েছে। বাস এবং ভ্যানও শহরগুলির মধ্যে পরিবহনের প্রাথমিক মাধ্যম। প্রায়শই এগুলি শেয়ার ট্যাক্সি হিসাবে চালিত হয়।
অনেক শহরগুলিতে ভাড়া দেওয়ার পাশাপাশি ট্যাক্সি হিসাবে কয়েকরকম পরিবহনের ব্যবস্থা রয়েছে। কোপাজা বাস এবং জাকার্তায় আরও পরিশীলিত ট্রান্সজাকার্তা বাস র‌্যাপিড ট্রানজিট, যা বিশ্বের দীর্ঘতম বাস র‌্যাপিড ট্রানজিট (বিআরটি) ব্যবস্থা, যা প্রায় ২৩০.৯ কিলোমিটার (১৪৩.৫ মাইল) চলাচল করে এবং প্রতিদিন ৪,৩০,০০০ যাত্রী বহন করে (২০১৬ সালের হিসাব) যোগাকার্তা, পালেমবাং, বান্দুং, ডেনপাসার, পেকানবাড়ু, সেমারাং, মাকাসার এবং পাদাং এর মতো অন্যান্য শহরেও বিআরটি ব্যবস্থা রয়েছে আলাদা লেন ছাড়াই। অনেক শহরে বিভিন্ন ধরনের মোটর চালিত অটোরিকশা(বাজাজ) রয়েছে। ইন্দোনেশিয়ায় বেকাক নামে পরিচিত সাইকেল রিকশা গুলি শহরের রাস্তাগুলিতে নিয়মিত দর্শনীয় এবং সস্তা পরিবহন সেবা সরবরাহ করে। যানজট সৃষ্টি করার জন্য তাদের দোষও দেওয়া হয়েছে এবং ফলস্বরূপ, ১৯৭২ সালে এটিকে জাকার্তার বেশিরভাগ জায়গা থেকে নিষিদ্ধ করা হয়েছিল। কয়েকটি শহরে ঘোড়া টানা গাড়ি পাওয়া যায়।
ইন্দোনেশিয়ানদের ক্রমবর্ধমান ক্রয়ক্ষমতার কারণে বিশেষত বড় শহরগুলিতে, ব্যক্তিগত গাড়ি গুলি বেশি সাধারণ হয়ে উঠছে। তবে গাড়ীর পরিমাণ ক্রমবর্ধমান নতুন রাস্তা নির্মাণের পরিমাণকে যথেষ্ট হতে দিচ্ছে না, এর ফলে বড় শহরগুলিতে বিশেষত জাকার্তায় প্রায়শই যানজট হয়, যা প্রায়শই মহাসড়কেও ঘটে। জাকার্তায় বিশ্বের অন্যতম খারাপ ট্র্যাফিক জ্যাম রয়েছে।
ইন্দোনেশিয়ায় প্রায় ২,৮৩,১০২ কিলোমিটার (১,৭৫,৯১১ মাইল) পাকা মহাসড়ক এবং ২,১৩,৫০৫ কিলোমিটার (১,৩২,৬৬৬ মাইল) কাঁচা মহাসড় (২০১১ সালের হিসাব অনুযায়ী) রয়েছে। এএইচ২ হাইওয়েটি ইন্দোনেশিয়ার অন্যতম প্রধান মহাসড়ক। অন্যটি হল সুমাত্রার এএইচ২৫। ইন্দোনেশিয়ার কয়েকটি মহাসড়ক রয়েছে, এর মধ্যে কয়েকটি জাতীয় রুট (২৫ টি, বর্তমানে কেবল জাভা এবং আংশিকভাবে সুমাত্রাতে) রয়েছে এবং তাদের কয়েকটি টোল রোড। ইন্দোনেশিয়ার প্রথম টোল রোডটি জাগোরাউই টোল রোড, যা ১৯৭৮ সালে খোলা হয়েছিল। রাষ্ট্রপতি জোকো উইদোদো এর অধীনে টোল রোডের নির্মাণ কাজ ত্বরান্বিত হয়েছে, তার মেয়াদকালে ৫8৮ কিলোমিটার (৩৫৩ মাইল) টোল রাস্তা চালু হয়েছিল, যা পূর্বের রাষ্ট্রপতিদের চেয়ে বেশি ছিল। সর্বাধিক ব্যয়বহুল সিপুলারাং টোল রোড যা জাকার্তা এবং বান্দুং কে সিক্যাম্পেক এবং পূর‌ওয়াকার্তা-র মাধ্যমে সংযুক্ত করে।
ইন্দোনেশিয়াও ২০১২ সাল থেকে ধীরে ধীরে একটি ইন্টেলিজেন্ট ট্রান্সপোর্টেশন সিস্টেম (আইটিএস) চালু করেছে। আইটিএস ইন্দোনেশিয়া ২ এপ্রিল ২০১১ সালে তৈরি হয়।
জাতীয় রুট
ইন্দোনেশিয়ার জাতীয় রুটগুলি বেশিরভাগ প্রধান শহরগুলির মধ্য দিয়ে যায় এবং এগুলি শহরকেন্দ্রগুলির মধ্যে আন্তঃযোগাযোগ করার জন্য নকশাকৃত। তারা টোল রোডের বাইরে প্রধান আন্তঃনগর রুট হিসাবে কাজ করে। একই সময়ে বিশাল ট্র্যাফিক পরিচালনা করার সাথে সাথে একটি জাতীয় রুটের ট্রাক পরিবহনের যোগ্য হতে হবে। জাভাতে জাতীয় রুট সংখ্যাযুক্ত, এবং জাভার বাইরের জাতীয় রুট সংখ্যাযুক্ত নয়। কিছু শহরে, এমনকি জনাকীর্ণ জেলাগুলিতে, আন্তঃনগর ট্র্যাফিককে এড়িয়ে শহরের প্রবেশের জন্য প্রায়শই বাইপাস বা রিং রোড তৈরি করা হয় জাতীয় রুট হতে।
জাকার্তা ইনার রিং রোড থেকে জাকার্তা আউটার রিং রোড পর্যন্ত সড়কপথের ডিকেআই জাকার্তা অংশ ব্যতীত বাকি সড়কগুলির জন্য গণপূর্ত মন্ত্রণালয় দায়বদ্ধ। ট্র্যাফিক পরিচালনা করতে অক্ষমতার কারণে একটি জাতীয় রুট সংশোধন করা যেতে পারে, এটির পরিচালনা সাধারণত প্রদেশকে দেওয়া হয়।
বালি
তানজুং বেনোয়া থেকে বিমানবন্দর এবং বিমানবন্দর থেকে সেরানগান পর্যন্ত টোল রোড, পুরোপুরি প্রত্যক্ষ লাইনে (বাঁকানো নয়) ১২.৭ কিলোমিটার এবং মোটরসাইকেলের লেনেও সজ্জিত। বালিতে অ্যাপেক শীর্ষ সম্মেলন শুরুর প্রায় এক সপ্তাহ আগে টোল রোডটি আনুষ্ঠানিকভাবে ২৩ সেপ্টেম্বর ২০১৩ এ খোলা হয়েছে।
রেলপথ
ইন্দোনেশিয়ার বেশিরভাগ রেলপথ জাভা তে অবস্থিত, যা যাত্রী এবং মাল পরিবহনের জন্য ব্যবহৃত হয়। রেলপথ কেরেতা আপি ইন্দোনেশিয়া পরিচালনা করে। জাভা আন্তঃ-শহর রেল ব্যবস্থা জাকার্তা মহানগর অঞ্চল এবং সুরবায়ায় স্থানীয় যাত্রী রেল পরিষেবা দ্বারা পরিপূরক। জাকার্তায়, যাত্রীবাহী রেল পরিষেবা (কেরেটা কমিউটার ইন্দোনেশিয়া) দিনে ৮,৮৫,০০০ যাত্রী বহন করে। এছাড়াও, জাকার্তায় একটি গণ র‌্যাপিড ট্রানজিট ব্যবস্থা নির্মাণাধীন রয়েছে এবং বর্তমানে জাকার্তায় লাইট রেল ট্রানজিট ব্যবস্থাও নির্মাণাধীন রয়েছে। সুমাত্রায় চারটি পৃথক রেলপথ রয়েছে: একটি আকেহ তে(যা ২০২০-এর দশকে শেষ হওয়ার প্রস্তাব দেওয়া হয়েছে), একটি উত্তর সুমাত্রায়, পশ্চিম সুমাত্রায় আরেকটি এবং দক্ষিণ সুমাত্রা ও লাম্পুংয় এ চূড়ান্ত একটি। ট্রান্স-সুলাওয়েসি রেলপথ নির্মাণের প্রভাব হিসাবে দক্ষিণ সুলাওয়েসি-র বাররু এলাকায় রেল নেটওয়ার্ক রয়েছে, যদিও এই নেটওয়ার্কটি এখনও ব্যবহার করা হয়নি। ইন্দোনেশিয়ার অন্যান্য অংশে কোনও রেলপথ নেই, যদিও কালিমানতান এবং সুলাওয়েসিতে নতুন নেটওয়ার্ক তৈরি হচ্ছে। একটি উচ্চ-গতির রেল (এইচএসআর) নির্মাণের পরিকল্পনা সরকার ২০১৫ সালে ঘোষণা করা হয়েছিল, যেটি ইন্দোনেশিয়া এবং দক্ষিণ-পূর্ব এশিয়ায় প্রথম। আশা করা হচ্ছে এর মাধ্যমে রাজধানী জাকার্তা বান্দুং এর সাথে সংযুক্ত হবে প্রায় ১৪০ কিলোমিটার (৮৭ মাইল) দূরত্ব আয়ত্বে এনে। দেশের দ্বিতীয় বৃহত্তম শহর সুরাবায়ায় এর সম্ভাব্য সম্প্রসারণের জন্যও পরিকল্পনাসমূহ উল্লেখ করা হয়েছিল।
পাইপলাইন
২০১৩ সালের হিসাবে, ইন্দোনেশিয়ায় ঘনীভূত পদার্থের ১,০৬৪ কিমি (৬৬১ মাইল), ঘনীভূত / গ্যাস পদার্থের ১৫০ কিলোমিটার (৯৩ মাইল), গ্যাসের ১১,৭০২ কিমি (৭,২৭১ মাইল), তরল পেট্রোলিয়াম গ্যাসের ১১৯ কিলোমিটার (৭৪ মাইল), তেলের ৭,৭৬৭ কিমি (৪,৮২৬ মাইল), তেল/গ্যাস/জলের ৭৭ কিমি (৪৮ মাইল), পরিশোধিত পণ্যের ৭২৮ কিমি (৪৫২ ​​মাইল), এবং জলের ৪৪ কিমি (২৭ মাইল) পাইপলাইন রয়েছে।
আকাশ পরিবহন ব্যবস্থা
ইন্দোনেশিয়ার বিমান পরিবহন ব্যবস্থা পুরো দ্বীপপুঞ্জজুড়ে হাজার হাজার দ্বীপ সংযোগের এক গুরুত্বপূর্ণ উপায় হিসাবে কাজ করে। ইন্দোনেশিয়া বিশ্বের বৃহত্তম দ্বীপপুঞ্জের দেশ, পূর্ব থেকে পশ্চিমে ৫,১২০ কিলোমিটার (৩,১৮১ মাইল) এবং উত্তর থেকে দক্ষিণে ১,৭৬০ কিমি (১,০৯৪ মাইল) বিস্তৃত ও ১৩,৪৬৬ দ্বীপ নিয়ে যার মধ্যে ৯২২ টি তে স্থায়ীভাবে মানুষ বসবাস করে আসছে। আনুমানিক ২৫ কোটি ৫০ লাখেরও বেশি লোকের জনসংখ্যা এটিকে বিশ্বের চতুর্থ সর্বাধিক জনবহুল দেশে পরিণত করেছে এবং মধ্যবিত্তদের অবস্থার উন্নতির কারণে, সাম্প্রতিক দশকে স্বল্প মূল্যের পরিবহন এর মূল্য বৃদ্ধি এবং সামগ্রিকভাবে অর্থনৈতিক অগ্রগতির কারণে, অনেক দেশীয় ভ্রমণকারী স্থল ও সমুদ্র পরিবহন বাদ দিয়ে দ্রুত এবং আরও আরামদায়ক বিমান ভ্রমণ বেছে নিয়েছে। বিমান ভ্রমণের জন্য ইন্দোনেশিয়া ব্যাপকভাবে উদীয়মান বাজার হিসাবে বিবেচিত। ২০০৯ থেকে ২০১৪ সালের মধ্যে ইন্দোনেশীয় বিমানের যাত্রী সংখ্যা ২,৭৪,২১,২৩৫ থেকে বেড়ে ৯,৪৫,০৪,০৮৬ হয়েছে অর্থাৎ তিনগুণ বেড়েছে।
তবে, ইন্দোনেশিয়ান বিমান ব্যবস্থায় নিরাপত্তার ইস্যুটি অবিরাম সমস্যা হিসাবে অব্যাহত রয়েছে। বেশ কয়েকটি দুর্ঘটনা ইন্দোনেশিয়ার বিমান পরিবহন ব্যবস্থাকে বিশ্বের স্বল্পতম নিরাপদ খ্যাতি দিয়েছে। ইন্দোনেশিয়ার বিমান চলাচল অনেক চ্যালেঞ্জের মুখোমুখি, যার মধ্যে রয়েছে দুর্বল রক্ষণাবেক্ষণ, পুরানো এবং প্রায়শই অবহেলিত অবকাঠামো, মানবিক ত্রুটি, খারাপ আবহাওয়া, দাবানলের আগুনের কারণে কুয়াশার সমস্যা এবং আগ্নেয়গিরি দ্বারা আগ্নেয়গিরির ছাই ছড়ানোর ফলে আকাশ পরিবহন ব্যাহত হওয়া।
ইন্দোনেশীয় বিমানবাহিনী-র ৩৪,৯৩০ জন কর্মী রয়েছে ২২৪ বিমানের জন্য, তাদের মধ্যে ১১০ টি যুদ্ধ বিমান রয়েছে। ইন্দোনেশীয় বিমান বাহিনী সমগ্র দ্বীপপুঞ্জ জুড়ে অসংখ্য সামরিক বিমান ঘাঁটি এবং সামরিক বিমান চালিয়েছে এবং পরিচালনা করছে।
আন্তর্জাতিক বিমান পরিবহন সমিতি (আইএটিএ) পূর্বাভাস দিয়েছে যে ২০৩৪ সালের মধ্যে ইন্দোনেশিয়া বিশ্বের ষষ্ঠ বৃহত্তম বিমান ভ্রমণ বাজারে পরিণত হবে। ২০৩৪ সালের মধ্যে প্রায় ২৭ কোটি যাত্রী ইন্দোনেশিয়া থেকে এবং এর মধ্যে বিমানযাত্রার পূর্বাভাস রয়েছে।
এয়ারলাইনসমূহ
ইন্দোনেশিয়ায়, ২২ টি বাণিজ্যিক এয়ারলাইন রয়েছে যেগুলি ৩০ টিরও বেশি যাত্রী বহন করে এবং ৩২ টি বাণিজ্যিক এয়ারলাইন যা ৩০ বা তার চেয়ে কম যাত্রী পরিবহন করে, পাশাপাশি চার্টার্ড এয়ারলাইনসও রয়েছে। কয়েকটি উল্লেখযোগ্য ইন্দোনেশিয়ান এয়ারলাইন্সের মধ্যে রয়েছে গারুডা ইন্দোনেশিয়া, যা ইন্দোনেশিয়ার সরকারী মালিকানাধীন পতাকাবাহী‌ বিমান। লায়ন এয়ার, যা বর্তমানে ইন্দোনেশিয়ার বৃহত্তম স্বল্প ব্যয়বহুল বিমান সংস্থা। শ্রীয়িজাওয়া এয়ার, বর্তমানে ইন্দোনেশিয়ার দ্বিতীয় বৃহত্তম। দেশটির তৃতীয় বৃহত্তম বিমান ইন্দোনেশিয়া এয়ারএশিয়া, যা মালয়েশিয়াভিত্তিক এয়ারএশিয়া এর ইন্দোনেশিয়ান শাখা।
মুদিক
মুদিক বা পুলাং কাম্পুং একটি ক্রিয়াকলাপ, যা দ্বারা অভিবাসী বা অভিবাসী কর্মীদের বড় ছুটির দিনে বা তার আগে, বিশেষত লেবারান(ঈদ-উল-ফিতর) এর সময় নিজ শহরে বা গ্রামে ফিরে আসাকে বোঝায়। যদিও এটি বেশিরভাগ ইন্দোনেশীয় নগর কেন্দ্রগুলিতে হয়, মূলত বৃহত্তর জাকার্তা-র ক্ষেত্রে এটি বেশি লক্ষণীয় হয়। লক্ষ লক্ষ জাকার্তার মানুষ বিভিন্ন পরিবহন, ট্রেন স্টেশন, বিমানবন্দর এবং এছাড়াও হাইওয়ে, বিশেষত ট্রান্স-জাভা টোল রোড এবং জাভার উত্তর কোস্ট রোড এর মাধ্যমে শহর ছেড়ে দেয়। ২০১৭ সালে এটি অনুমান করা হয়েছিল যে বার্ষিক মুদিক ভ্রমণকারী লোকের সংখ্যা ৩ কোটি ৩০ লাখে পৌঁছেছিল। ট্রেন এবং বিমান এর টিকিটের চাহিদা সাধারণত ঈদের এক বা দুই মাস আগে বেড়ে যায়, প্রস্থানের খুব চাহিদাপূর্ণ দিনের জন্য টিকিটের দাম অস্বাভাবিকভাবে বেড়ে যায়। কিছু সংস্থাগুলি চাহিদা বাড়ার সাথে মোকাবিলা করার জন্য অতিরিক্ত ফ্লাইট যুক্ত করতে বা বৃহত্তর বিমান পরিচালনা করতে পারে। ইন্দোনেশিয়ান ট্রেন অপারেটর কেরেতা আপি ইন্দোনেশিয়া সাধারণত চাহিদা মেটাতে অতিরিক্ত ট্রেনের ভ্রমণের প্রস্তাব দেয় বা আরও বেশি বগি নিয়ে দীর্ঘতর ট্রেনের প্রবর্তন করে। আন্তঃনগর এবং আন্তঃরাজ্য বাসগুলির বেসরকারী অপারেটররা এই সময়ের মধ্যে সাধারণত টিকিটের বেশি দাম নেন। লক্ষ লক্ষ বাস, গাড়ি এবং মোটরসাইকেল রাস্তাঘাট এবং মহাসড়কগুলিকে জ্যাম করে প্রতি বছর কয়েক কিলোমিটার ট্র্যাফিক জ্যামের কারণ হওয়ায় এর প্রভাব প্রকট আকার ধারণ করেছে।
অলবানি–রেনসেলিয়ার বন্দর
অলবানি বন্দর হিসাবে পরিচিত অলবানি–রেলসেলিয়ার বন্দরটি নিউইয়র্ক রাজ্যের আলবানি ও রেলসেলিয়ারে হডসন নদীর উভয় তীরের সুবিধা সহ মার্কিন যুক্তরাষ্ট্রে একটি প্রবেশের বন্দর। সরকারি তহবিলের সঙ্গে ১৮২৫ সালে অলবানি অববাহিকা ও ইরি খালের নির্মাণে জলযানের সংখ্যা বৃদ্ধির সঙ্গে ১৭তম শতকের পর থেকেই শহর দুটিতে বেসরকারি ও সরকারি বন্দর সুবিধা রয়েছে।
বন্দরের আধুনিক নামটি ১৯২৫ সাল পর্যন্ত ব্যাপকভাবে ব্যবহারে আসে নি; মহামন্দার সময় ফ্র্যাংকলিন ডি রুজভেল্টের গভর্নরশিপের অধীনে ১৯৩২ সালে বর্তমান বন্দরটি নির্মিত হয়েছিল। এতে বিশ্বের বৃহত্তম শস্য উত্তোলক অন্তর্ভুক্ত। বর্তমান সময়ে শস্য উত্তোলকটি মিসিসিপি নদীর পূর্ব দিকে মার্কিন যুক্তরাষ্ট্রের মধ্যে সবচেয়ে বড়। বন্দরটিতে নিউইয়র্কের সবচেয়ে লম্বা হারবার কপিকল রয়েছে।
বন্দরটির আলবানি বন্দর রেলপথের সাথে রেল সংযোগ রয়েছে, যা সিএসএক্সটি ও সিপি রেলের সঙ্গে সংযোগসমূহের জন্য অনুমতি দেয়। এটি বেশ কয়েকটি ইন্টারস্টেট ও নিউইয়র্ক রাজ্য খাল ব্যবস্থার নিকট অবস্থিত। বন্দরটি বেশ কয়েকটি পর্যটক আকর্ষণের বৈশিষ্ট্যগুলি রয়েছে, যেমন ইউএসএস স্ল্যাটার, এখনও পর্যন্ত মার্কিন যুক্তরাষ্ট্রে একমাত্র ডেস্ট্রয়ার এসকর্ট।
স্পুটনিক ২
স্পুটনিক ২ (, Спутник-2, কৃত্রিম উপগ্রহ ২) বা প্রোস্টেসি স্পুটনিক ২ (Простейший Спутник 2 সরলতম কৃত্রিম উপগ্রহ ২) হলো দ্বিতীয় ভূকেন্দ্রিক মহাকাশযান যা ১৯৫৭ সালের ৩ নভেম্বর উৎক্ষেপণ করা হয়েছিল। এটি মহাকাশে প্রথম জীবন্ত প্রাণী হিসেবে লাইকা নামের সোভিয়েত মহাকাশ কুকুরকে বহন করেছিলো। কিন্তু শীতাতপ নিয়ন্ত্রণে ত্রুটির ফলে অতিরিক্ত গরমের কারণে লাইকা চতুর্থ প্রদক্ষিণের সময় মারা যায়।
আর্টিস্টিক জিমন্যাস্টিকস
থাম্ব|একজন মহিলা আর্টিস্টিক জিমন্যাস্টিকস করছেন আর্টিস্টিক জিমন্যাস্টিকস শারীরিক কলা-কৌশল প্রদর্শনের ক্রীড়া জিমন্যাস্টিকসের একটি বিভাগ। এতে জিমন্যাস্টগণ ৩০ থেকে ৯০ সেকেন্ডের মধ্যে স্বল্পকালীন সময়ে তাদের ক্রীড়াশৈলী প্রদর্শন করে থাকেন। এ ক্রীড়া বিষয়ে যে প্রতিযোগী অংশগ্রহণ করে থাকেন, তিনি আর্টিস্টিক জিমন্যাস্ট নামে সর্বসমক্ষে পরিচিতি লাভ করেন। ফেদারেশিও ইন্টারনেশিওনাল দ্য জিমন্যাস্টিক (ফিগ) সংস্থা কর্তৃক এ ক্রীড়াটি পরিচালিত হয়। আন্তর্জাতিক পর্যায়ের বৃহৎ প্রতিযোগিতায় সংস্থাটি পয়েন্ট নির্ধারণ ও নিয়ম-কানুন প্রণয়ন করে থাকে। নির্দিষ্ট দেশে জিমন্যাস্টিকস ক্রীড়া জাতীয় সংস্থা কর্তৃক নিয়ন্ত্রিত হয়। গ্রেট ব্রিটেনে বিএজিএ এবং মার্কিন যুক্তরাষ্ট্রে ইউএসএ জিমন্যাস্টিকস এর উদাহরণ। আর্টিস্টিক জিমন্যাস্টিকস গ্রীষ্মকালীন অলিম্পিকে ব্যাপক দর্শকনন্দিত ক্রীড়া হিসেবে পরিচিতি পেয়েছে।
ইতিহাস
হোমার, এরিস্টটল এবং প্লেটো’র ন্যায় বিখ্যাত লেখকগণ জিমন্যাস্টিকসের প্রয়োজনীয়তার কথা তুলে ধরেছেন। এতে সাঁতার, দৌঁড়, কুস্তি, মুষ্টিযুদ্ধ ইত্যাদি ক্রীড়াগুলো অন্তর্ভুক্ত ছিল; যা পরবর্তীকালে পৃথক ক্রীড়া হিসেবে আবির্ভূত হয়। এছাড়াও এটি সামরিক প্রশিক্ষণে ব্যবহৃত হতো। ঊনবিংশ শতকের শুরুতে জার্মানি ও বোহেমিয়ায় বর্তমানরূপে প্রচলিত জিমন্যাস্টিকস এক সময় সামরিক বাহিনীতে প্রচলিত ফ্রি স্টাইলে ব্যবহৃত ক্রীড়াটিকে পৃথক করতে একই সময়ে আর্টিস্টিক জিমন্যাস্টিকস ক্রীড়া বিষয়ের প্রবর্তন করা হয়। জিমন্যাস্টিকসের জনক হিসেবে পরিচিত জার্মান শিক্ষাবিদ ফ্রেদরিখ লাদিগ জন হরাইজন্টাল বার ও প্যারালাল বারসহ অনেকগুলো অ্যাপারেটাস উদ্ভাবন করেছিলেন, যা অদ্যাবধি ব্যবহার করা হচ্ছে। টার্নভেরেইন ও সোকোল প্রথমদিককার দুইটি জিমন্যাস্টিকস ক্লাবের মর্যাদা পেয়েছে।
আন্তর্জাতিক জিমন্যাস্টিকস ফেডারেশন
১৯২৮ সালে অলিম্পিকে মহিলাদের আর্টিস্টিক জিমন্যাস্টিকস ক্রীড়াবিষয় অন্তর্ভুক্ত হয়। ১৯৫০ সালে বিশ্ব জিমন্যাস্টিকস চ্যাম্পিয়নশীপের দ্বাদশ আসরে মহিলা আর্টিস্টিক জিমন্যাস্টিকস যুক্ত হয়। দলগত প্রতিযোগিতা, অল-এরাউন্ড ও অ্যাপারেটাস মূল খেলার মর্যাদা পায়। ১৯৫২ সালে হেলসিঙ্কিতে অনুষ্ঠিত গ্রীষ্মকালীন অলিম্পিকে আর্টিস্টিক জিমন্যাস্টিকস যুক্ত হয় ও অদ্যাবধি সংযুক্ত আছে।
দিদিকে বলো
দিদিকে বলো হল পশ্চিমবঙ্গ সরকারের একটি উদ্যোগ যার মাধ্যমে পশ্চিমবঙ্গের জনগণ সরাসরি তাদের অভিযোগ রাজ্যের মুখ্যমন্ত্রী মমতা বন্দ্যোপাধ্যায়কে জানাতে পারেন। প্রায় পাঁচ লাখ লোক তাদের অভিযোগের কথা এই মাধ্যম ব্যবহার করে জানিয়েছেন।
পটভূমি
সপ্তদশ লোকসভা নির্বাচনের পর সর্বভারতীয় তৃণমূল কংগ্রেস নির্বাচনী রণকৌশল বিশেষজ্ঞ প্রশান্ত কিশোরকে নিয়োগ করে। প্রশান্ত কিশোর দলটির কয়েকবার নেতাদের সাথে বৈঠক করেন। বৈঠকের ফলাফল হিসেবে এই প্রকল্প সামনে আসে।
প্রয়োগ
২৫০ জনের একটি দল জনগণের অভিযোগ শোনার জন্য নিয়োজিত আছে। কেউ "দিদিকে বলো" কার্যক্রমের ফোন নাম্বারে ফোন করলে তার যোগাযোগের ঠিকানা নোট করা হয় ও নোট করা হয় অভিযোগ। প্রকল্পের ওয়েবসাইট মারফতও অভিযোগ জানানো যায়। সাধারণত ৪৮ ঘণ্টার মাঝে অভিযোগকারীকে তার অভিযোগের পর গৃহীত কর্মসূচি জানিয়ে ফোন করা হয়। এই পুরো প্রক্রিয়ার তত্ত্বাবধায়নে আছে মুখ্যমন্ত্রীর অভিযোগ সেল।
নারায়ণগঞ্জ জেলা
নারায়ণগঞ্জ জেলা বাংলাদেশের মধ্যাঞ্চলের ঢাকা বিভাগের একটি জেলা। নারায়ণগঞ্জ শহরে এ জেলার প্রশাসনিক সদর দপ্তর অবস্থিত। অত্যন্ত প্রাচীন এবং প্রসিদ্ধ সোনারগাঁও এ জেলার অন্তর্গত। নারায়ণগঞ্জ সোনালী আঁঁশ পাটের জন্য প্রাচ্যের ড্যান্ডি নামে পরিচিত। শীতলক্ষ্যা নদীর পাড়ে অবস্থিত নারায়ণগঞ্জ নদীবন্দর একটি বিখ্যাত নদীবন্দর। ৬৮৩.১৪ বর্গকিলোমিটার আয়তনের এ জেলাটি ঢাকা বিভাগের সবচেয়ে ছোট জেলা। রাজধানী ঢাকার সাথে এ জেলার সীমানা রয়েছে।
নামকরণ
১৭৬৬ সালে হিন্দু সম্প্রদায়ের ধর্মীয় নেতা বিকন লাল পান্ডে, যিনি বেণুর ঠাকুর বা লক্ষী নারায়ণ ঠাকুর নামে অধিক পরিচিত ছিলেন। তিনি ইস্ট ইন্ডিয়া কোম্পানির নিকট থেকে এ অঞ্চল অধীনে নিয়েছিলেন। তিনি প্রভু নারায়ণের সেবার ব্যয়ভার বহনের জন্য একটি উইলের মাধ্যমে শীতলক্ষ্যা নদীর তীরে অবস্থিত মার্কেটকে দেবোত্তর সম্পতি হিসেবে ঘোষণা করেন। তাই পরবর্তীকালে এ স্থানের নাম হয় নারায়ণগঞ্জ। কালেক্টরেটের প্রারম্ভিক দলিল-দস্তাবেজে নারায়ণগঞ্জের নাম উল্লেখ পাওয়া যায়।
ইতিহাস
সপ্তদশ ও অষ্টাদশ শতাব্দীর মধ্যভাগ পর্যন্ত নারায়ণগঞ্জ নামের কোনো নগরীর অস্তিত্ব প্রাচীন বাংলার মানচিত্রে পাওয়া যায় না। নারায়ণগঞ্জ নামকরণের পূর্বে সোনারগাঁ ছিল প্রাচীন বাংলার রাজধানী। মুসলিম আমলের সোনারগাঁ নামের উদ্ভব প্রাচীন সুবর্ণগ্রামকে কেন্দ্র করেই। বহু অঞ্চলে মুসলিম অধিকার প্রতিষ্ঠিত হওয়ার পর থেকে ঢাকা নগরের অভ্যুদয়ের পূর্ব পর্যন্ত সময়কালে দক্ষিণ-পূর্ববঙ্গের প্রশাসনিক কেন্দ্র ছিল সোনারগাঁ। ফিরোজ শাহ চতুর্দশ শতাব্দীর প্রায় প্রথমদিকে এই অঞ্চল নিজেদের দখলে নিয়ে তা অন্তর্ভুক্ত করেন লখনৌতি রাজ্যের। এর ফলে ঘটে হিন্দু রাজত্বের অবসান। সোনারগাঁ লখনৌতি রাজ্যের অন্তর্ভুক্ত হওয়ার পর থেকে গিয়াসউদ্দীন বাহাদুর শাহ-এর ক্ষমতা লাভের (১৩২২) পূর্ব পর্যন্ত সময়ে সোনারগাঁয়ের গুরুত্ব সাময়িকভাবে কিছুটা কমে গেলেও এটি একটি বন্দর ও টাঁকশাল শহর হিসেবে গুরুত্ব পেতে থাকে। ১৩২৪ খ্রিষ্টাব্দে গিয়াসউদ্দীন তুঘলক বাংলা অধিকার করে সাতগাঁও, লখনৌতি ও সোনারগাঁ- এই তিনটি প্রশাসনিক অংশ বা ইউনিটে বিভক্ত করেন। ১৩৩৮ থেকে ১৩৫২ খ্রিষ্টাব্দ পর্যন্ত সোনারগাঁ ফখরুদ্দিন মোবারক শাহ প্রতিষ্ঠিত স্বাধীন রাজ্যের রাজধানীর মর্যাদা লাভ করে। বাংলার প্রথম স্বাধীন সুলতান ফখরুদ্দিন মোবারক শাহ। তিনি সোনারগাঁয়ের শাসনকর্তা বাহরাম খানের সাহায্যকারী ছিলেন। ১৩৩৮ খ্রিষ্টাব্দে সুলতানের মৃত্যু ঘটলে দিল্লী হতে নতুন শাসনকর্তা নিয়োগে বিলম্ব হলে তিনি বিদ্রোহ ঘোষণা করে সোনার গাঁ অধিকার করেন। শামসুদ্দিন ইলিয়াস শাহ সোনারগাঁ দখল করেন ১৩৫২ খ্রিষ্টাব্দে। সেখান থেকে জারি করা হয় মুদ্রা। সুদূর বাগদাদ নগরী থেকে দিল্লীতে আধ্যাত্মিক সাধু সম্রাট শাহ ফতেহউল্লাহ্ ধর্ম প্রচারের উদ্দেশ্যে এখানে আসেন। পরবর্তীতে তার মৃত্যুর পরে এখানেই তাকে কবরস্থ করা হয়। তার নাম থেকেই বুড়িগঙ্গা নদীর তীরে অবস্থিত সুফী সাধকের স্মৃতি বিজড়িত এক সময় পরগনা নামে পরিচিত এই এলাকার একটি অঞ্চল ফতেহউল্লাহ্ বা ফতুল্লা নামকরণ করা হয়।
মুসা খানের পতনের পর (১৬১১) সোনারগাঁ মুঘল সুবাহ বাংলার একটি সরকারে পরিণত হয়। সোনারগাঁয়ের অর্থনৈতিক ও রাজনৈতিক গুরুত্বের দ্রুত পতন শুরু হয় ঢাকার মুঘল রাজধানী স্থাপনের (১৬১০) পর থেকেই। সোনারগাঁয়ের একটি অংশে ঊনবিংশ শতাব্দীর শেষ থেকে বিংশ শতাব্দীর প্রথমদিকে গড়ে উঠেছিল পানাম নগর। নানা স্থাপত্য নিদর্শন থেকে এটা সুস্পষ্ট যে, বর্তমান পানাম নগর ও খাস নগরের মধ্যবর্তী এলাকার বিস্তৃত হিন্দু আমলের রাজধানী শহর মুসলিম আমলে সম্পূর্ণ পরিত্যক্ত হয়নি, সম্ভবত এই স্থানে প্রথমদিকের মুসলিম শাসনকর্তাদের আবাসস্থল ছিল।
৫২-এর ভাষা আন্দোলন নারায়ণগঞ্জবাসীর কাছে স্মরণীয় ও বরণীয় এক অধ্যায়। যেহেতু নারায়ণগঞ্জ থেকে ২০ কি.মি. অদূরেই অবস্থিত ঢাকা জেলা, তাই পার্শ্ববর্তী জেলা হিসেবে পাকিস্তানি স্বৈরশাসককে উৎখাত করার জন্যই এ এলাকার জনগণ ছিল প্রতিবাদমুখর। তৎকালীন ছাত্রনেতা শামসুজ্জোহা, বজলুর রহমান, বদরুজ্জামান, মফিজ উদ্দিন, হাবিব রশিদ, সুলতান মাহমুদ মলি­ক, কাজী মজিবুর, শেখ মিজান ও এনায়েত নগরের শামসুল হক প্রমুখের নেতৃত্বে ভাষা আন্দোলনে সক্রিয় ভূমিকা নিতে সক্ষম হন। এখনও এ অঞ্চলের প্রতিটি মানুষ ভাষা আন্দোলনের ইতিহাসকে আত্মায় ধারণ করে প্রতিবৎসর ২১শে ফেব্রুয়ারি প্রভাতফেরীতে অংশগ্রহণ করেন।
অবস্থান ও আয়তন
নারায়ণগঞ্জ জেলা রাজধানী ঢাকা থেকে দক্ষিণ-পূর্বে, ২৩°৩৩' থেকে ২৩°৫৭' উত্তর অক্ষাংশ এবং ৯০°২৬' থেকে ৯০°৪৫' পূর্ব দ্রাঘিমাংশে অবস্থিত। এর জেলা উত্তরে নরসিংদী জেলা, গাজীপুর জেলা এবং দক্ষিণে মুন্সীগঞ্জ জেলা, পূর্বে ব্রাহ্মণবাড়িয়া জেলা ও কুমিল্লা জেলা, পশ্চিমে ঢাকা। নারায়ণগঞ্জ জেলার মোট আয়তন ৬৮৪.৩৫ বর্গ কিলোমিটার। সমুদ্র পৃষ্ঠ থেকে এর গড় উচ্চতা ১৩ মিটার বা ৩২ ফুট। ভূসংস্থান অনুসারে এ জেলা গঙ্গা-ব্রহ্মপুত্র-মেঘনা অববাহিকার পাললিক মাটির সমতল ভূমি। জেলার বার্ষিক গড় বৃষ্টিপাত ১৭৭৭ মিলিমিটার। বছরের অধিকাংশ সময়ই এখানে ক্রান্তীয় গরম ও শুষ্ক আবহাওয়া বিরাজ করে। দেশের অন্যান্য স্থানের মতো এ উপজেলাতেও এপ্রিল থেকে জুন হলো সবচেয়ে উষ্ণতম মাস, যার তাপমাত্রা থাকে সর্বোচ্চ ৩৩.৪ ডিগ্রি সেলসিয়াস এবং ডিসেম্বর থেকে জানুয়ারি হলো সবচেয়ে শীতলতম মাস, তাপমাত্রা সর্বনিম্ন ১২.২ ডিগ্রি সেলসিয়াস।
প্রশাসনিক এলাকাসমূহ
lang=bn|350px|thumbnail|right|নারায়ণগঞ্জ জেলার অভ্যন্তরীণ মানচিত্র ২৯২ বর্গমাইল এলাকা নিয়ে ১৯৮৪ সালের ১৫ ফেব্রুয়ারি নারায়ণগঞ্জকে জেলা হিসেবে ঘোষণা করা হয় যা ৫টি উপজেলা নিয়ে গঠিত। ১৮৮২ সালে নারায়ণগঞ্জ মহকুমা ঘোষিত হয়, যা ১৯৮৪ সালে জেলায় উন্নীত হয়। ২০১১ সালের ৫ই মে নারায়ণগঞ্জ সদর পৌরসভা, বন্দর থানার কদমরসুল ও সিদ্ধিরগঞ্জ পৌরসভা সমন্ময়ে নারায়ণগঞ্জ সিটি কর্পোরেশন করা হয়।
নারায়ণগঞ্জ সিটি কর্পোরেশনের ওয়ার্ডসমূহ
২৭টি ওয়ার্ড সমন্বয়ে নারায়ণগঞ্জ সিটি কর্পোরেশন গঠন করা হয়।
জনসংখ্যা
২০১৫ সালের তথ্য অনুযায়ী জেলার জনসংখ্যা হলো ৩০,৭৪,০৭৭ জন। ২০১১ সালের আদমশুমারী ও গৃহগণনা অনুসারে নারায়ণগঞ্জ জেলার জনসংখ্যা ছিল ২৯৪৮২১৭ জন (জাতীয় জনসংখ্যার ২.০৫%, যা মঙ্গোলিয়ার মত একটি বৃহৎ রাষ্ট্রের জনসংখ্যার সমান বা মার্কিন যুক্তরাষ্ট্রের আইওয়া রাজ্যের মোট জনংখ্যার সমান। জেলায় পুরুষ জনসংখ্যা ১৫২১৪৩৮ জন এবং নারী জনসংখ্যা ১৪৬৭৭৯ জন। নারী ও পুরুষের লিঙ্গ অনুপাত ১০৭:১০০, যা জাতীয় অনুপাতের চেয়ে অনেক বেশি। ২০০১-২০১১ এর দশকে জনসংখ্যা বৃদ্ধির হার ছিল ৩.৫%। জেলায় জনসংখ্যার ঘনত্ব প্রতি বর্গকিলোমিটারে ৪৩০৮ জন বা প্রতি বর্গমাইলে ১১১৫৭ জন মানুষ বসবাস করে। গৃহহীন মানুষের সংখ্যা প্রায় ১৬৬৮ জন। ২০১৫ সালের জেলা পরিসংখ্যান তথ্য অনুযায়ী এ জেলায় স্বাক্ষরতার হার ৫৭.১০%, নারী স্বাক্ষরতার হার ৫৯.৪৮% এবং পুরুষ স্বাক্ষরতার হার ৫৪.৫৬%, যা জাতীয় স্বাক্ষরতার হার ৬৬.৪% এর চেয়ে কম। জেলায় ৬৭৫৬৫২ টি খানা বা পরিবার রয়েছে, প্রতি পরিবারের আকার ৪.৩৪%।
জেলা পরিসংখ্যান অনুযায়ী নারায়ণগঞ্জ জেলার মোট জনসংখ্যার মধ্যে ২৮০২৫৬৭ জন মুসলমান, ১৪৪১০৫ জন হিন্দু, ৯৬৩ জন খ্রিস্টান, ৩৭৮ জন বৌদ্ধ এবং ২০৪ জন অন্যান্য ধর্মের অনুসারী। ধর্মহীন বা নাস্তিকদের কোন পরিসংখ্যানগত সরকারি তথ্য নেই।